# Չակ Քլոուզ

| **Չակ Քլոուզ** անգլ.՝ Chuck Close |
| --- |
|  |
| Ի ծնե | անգլ.՝ Charles Thomas Close |
| Կեղծանուն | Close, Charles Thomas |
| Ծնվել է | հուլիսի 5, 1940(1940-07-05)[…] կամ հուլիսի 5, 1941(1941-07-05) |
| Ծննդավայր | Monroe, Snohomish County, Վաշինգտոն, ԱՄՆ |
| Վախճանվել է | օգոստոսի 19, 2021(2021-08-19) |
| Մահվան վայր | Օշենսայդ, Նասաու շրջան, Նյու Յորք, ԱՄՆ |
| Քաղաքացիություն |  ԱՄՆ |
| Կրթություն | Վաշինգտոնի համալսարան, Եյլի արվեստի դպրոց, Մասաչուսեթսի համալսարան Ամհերստում, Եյլի համալսարան, Everett High School?, University of Washington School of Art + Art History + Design? և Everett Community College? |
| Մասնագիտություն | նկարիչ, լուսանկարիչ, գծանկարիչ, նկարիչ-փորագրող և կոլաժիստ |
| Ոճ | ժամանակակից արվեստ |
| Ժանր | դիմապատկեր, նյու և ինքնապատկեր |
| Թեմաներ | Ֆոտոռեալիզմ, Կերպարվեստ, գեղանկարչություն և գեղարվեստական լուսանկարչություն |
| Ուշագրավ աշխատանքներ | Subway Portraits? |
| Պարգևներ | Հռոմի մրցանակ և  |
| Անդամակցություն | Արվեստի և գրականության ամերիկյան ակադեմիա և Արվեստների և գիտությունների ամերիկյան ակադեմիա |
| Ամուսին | Sienna Shields? |
| Կայք | chuckclose.com​(անգլ.) |
|  Chuck Close Վիքիպահեստում |

**Չակ Քլոուզ** (անգլ.՝ Chuck Close), լրիվ անունը՝ *Չարլզ Թոմաս Քլոուզ* (անգլ.՝ Charles Thomas Close, հուլիսի 5, 1940(1940-07-05)[…] կամ հուլիսի 5, 1941(1941-07-05), Monroe, Snohomish County, Վաշինգտոն, ԱՄՆ - օգոստոսի 19, 2021(2021-08-19), Օշենսայդ, Նասաու շրջան, Նյու Յորք, ԱՄՆ), ժամանակակից ամերիկացի նկարիչ, ֆոտոռեալիզմի խոշորագույն ներկայացուցիչներից մեկը։

## Կյանք և գործունեություն

Չակ Քլոուզը ծնվել է 1940 թվականի հուլիսի 5-ին Մոնրոյում (Վաշինգտոն նահանգ, ԱՄՆ), Լեսլի Դուրվարդ Քլոուզի և Միլդրեդ Վագներ Քլոուզի ընտանիքում։ Հայրը մահացել է, երբ Չակը 11 տարեկան է եղել։ Մանուկ հասակում Քլոուզը տառապում էր նյարդամկանային հիվանդությամբ, որի պատճառով նրա համար դժվար էր ոտքերը բարձրացնել, և նեֆրիտի նոպայով, որի պատճառով նա դպրոց չի հաճախել վեցերորդ դասարանի մեծ մասը։ Նույնիսկ դպրոցում նա վատ է սովորել դիսլեքսիայի պատճառով, որը ժամանակին չի ախտորոշվել։ Նրա վաղ աշխատանքների մեծ մասը շատ մեծ դիմանկարներ են, որոնք հիմնված են լուսանկարների վրա, օգտագործելով ֆոտոռեալիզմ կամ հիպերռեալիզմը։ Նա տառապում է պրոզոպագնոզիայով (դեմքի կուրություն) և ենթադրվել է, որ հդա է առաջին անգամ նրան ոգեշնչել դիմանկարներ ստեղծել։

1958-1960 թվականներին Քոուզը սովորել է Everett Community College-ում։ 1962 թվականին ավարտել է Վաշինգտոնի համալսարանը (բակալավրի), 1964 թվականին՝ Եյլի համալսարանը (մագիստրոս)։ Մասնագիտությամբ ուսուցիչ է, սակայն իր կյանքի մեծ մասը նվիրել է գեղանկարչությանը։ Սկսած 1960-ական թվականներից, լուսանկարչության օգնությամբ նա ստեղծում է մեծ ձևաչափի կտավներ յուղաներկերով։ Մինչև 1980 թվականը նա արդեն ուներ ավելի քան 100 աշխատանք։
1969 թվականին Չակ Քլոուզի նկարները ներկայացվել են Նյու Յորքի Արվեստի Ուիթնի թանգարանում կազմակերպված բիենալեում։ 1970 թվականին անցկացվել է նկարչի առաջին անհատական ցուցահանդեսը։ 1973 թվականին նրա կտավներն առաջին անգամ ցուցադրվել են Նյու Յորքի ժամանակակից արվեստի թանգարանում։ 2014 թվականի դեկտեմբերին նրա ստեղծագործությունը ներկայացվել է Ավստրալիայի ժամանակակից արվեստի թանգարանում (Սիդնեյի), որտեղ նա ներկա է եղել։

1988 թվականին ստացած ողնաշարի վնասվածքի հետևանքով նկարիչը կաթվածահար է եղել, բայց շարունակել է նկարել։

2000 թվականին Չակ Քլոուզին շնորհվել է է Միացյալ Նահանգների արվեստների բնակավառում ազգային մեդալ։

2008 թվականին Էրմիտաժ պետական թանգարանում «Էրմիտաժի 20/21» նախագծի շրջանակներում անցկացվել է Չակ Քլոուզի անհատական ցուցահանդեսը, որը բացվել է հեղինակի ներկայությամբ։ Նա մասնակցել է շուրջ 800 խմբակային ցուցահանդեսների։

## Անձնական կյանք

Չակ Քլոուզն ու Լեսլի Ռոուզն ունեցել են երկու դուստր։ Նրանք բաժանվել են 2011 թվականին։ 2013 թվականն Քլոուզն ամուսնացել է Սիենա Շիլդսի հետ։ Հետագայում նրանք բաժանվել են։

## Ծանոթագրություններ

## Գրականություն

* Bartman, William; Kesten, Joanne, eds. (1997). *The Portraits Speak: Chuck Close in Conversation with 27 of his subjects*. A.R.T. Press, New York. ISBN 0-923183-18-3.
* Greenberg, Jan; Sandra Jordan (1998). *Chuck Close Up Close*. DK Publishing. ISBN 0-7894-2658-7.
* Greenough, Sarah; Nelson, Andrea; Kennel, Sarah; Waggoner, Diane; Ureña, Leslie (2015). *The Memory of Time: Contemporary Photographs at the National Gallery of Art*. National Gallery of Art. ISBN 978-0500544495. Արխիվացված է օրիգինալից 2017 թ․ հուլիսի 30-ին. Վերցված է 2020 թ․ հունիսի 8-ին.
* Wei, Lilly (essay) (2009). *Chuck Close: Selected Paintings and Tapestries 2005–2009*. PaceWildenstein.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Չակ Քլոուզ» հոդվածին։ |